கேள்வி: நல்லி சில்க்ஸ் - வரலாறு பற்றி தகவல் சொல்.
பதில்: நல்லி சின்னசாமி செட்டியார் என்பவர் ''நல்லி'' என்ற பெயரில் பட்டுப் புடவை வியாபாரத்தை 18 ஆம் நூற்றாண்டின் கடைசியில் காஞ்சிபுரத்தில் நடத்திவந்தார். ஆந்திராவைப் பூர்விகமாகக் கொண்ட பத்மசாலியர் சமூகத்தைச் சேர்ந்த சின்னசாமியின் குடும்பப் பெயரான நல்லி பின்னாளில் நிறுவனத்தின் அடையாளப் பெயராக மாறியது. 1911 இல் பிரித்தானிய மன்னர் ஐக்கிய இராச்சியத்தின் ஐந்தாம் ஜோர்ஜ் இந்தியாவில் சென்னை வந்த போது அவருக்கு நினைவு பரிசாக ''பட்டுப்பீதாம்பரம்'' கொடுக்கப்பட்டது அதைக் காஞ்சிபுரத்திலிருந்து நெய்து கொடுத்தவர் நல்லி சின்னசாமி ஆவார். அன்று முதல் நல்லி என்ற பெயர் புகழ்பெறத் தொடங்கியதால் சென்னையில் 1928 ஆம் ஆண்டு தியாகராய நகர் நல்லி சின்னசாமி நல்லி சில்க்ஸ் என்ற பெயரில் இந்த நிறுவனத்தைத் தொடங்கினார். ஆரம்பக் காலத்தில் ஒரு வீட்டிலேயே விற்பனையைத் தொடங்கி 1935 இல் வணிகக் கட்டடத்திற்கு மாறினர். ஐக்கிய இராச்சியத்தின் இரண்டாம் எலிசபெத் முடிசூட்டு விழாவிற்குப் பரிசாக 1954 இல் நல்லி பட்டுப் புடவை பரிசளிக்கப்பட்டது. சின்னசாமிக்குப் பின்னர் இவரின் மகன் நல்லி நாராயணசாமி செட்டியாரும் இவரது பெயரனான நல்லி குப்புசாமி செட்டியார் இந்நிறுவனத்தினை நடத்தினர். நல்லி சின்னசாமி செட்டியார் 1958 இல் இறந்தாலும் அவர் தொடங்கிய நிறுவனம் ஐந்து தலைமுறையாகப் பட்டுக்குப் புகழ் பெற்றதாக இருந்துவருகிறது.[http://www.thehindubusinessline.com/2005/03/17/stories/2005031701720400.htm Nalli plans lifestyle stores][http://timesofindia.indiatimes.com/articleshow/3414759.cms All in the FAMILY] தற்போது நல்லி ராமநாதன் மற்றும் அவரது மகள் லாவண்யா நல்லி நிர்வாகப் பொறுப்புகளில் உள்ளனர்.